ร้านอาหารจีนเก่าแก่แห่งตลาดสามย่าน กินมาตั้งแต่สมัยเป็นนิสิตปีหนึ่ง (เกือบยี่สิบปีก่อน)

เคยอร่อยอย่างไร ก็ยังอร่อยอย่างนั้น

ผักเหลียงผัดไข่ที่นี่ไร้เทียมทาน ไปกินอาหารใต้มาหลายเจ้าทั้งในกรุงเทพ ทั้งร้านที่ภาคใต้ ไม่มีที่ไหนอร่อยเท่าที่นี่

พริกกระเทียมสับที่ราดหน้าปลากะพงนึ่งมะนาวอร่อยมาก เผ็ด เปรี้ยว เค็ม หวาน กำลังดี หาร้านที่อร่อยเท่านี้ได้ไม่กี่ร้าน

กุ้งชาววัง ราดซอสรสเข้มข้น คลุกข้าวกินได้จนหมดจาน

ต้มยำโป๊ะแตกรสจัดแต่กลมกล่อม มีครบทั้งกุ้งหอยปูปลา

ตังซุ้ง(หน่อไม้ฤดูหนาว)ผัดปลาตาเดียว อาหารทีเด็ดที่มีแค่บางฤดูกาล

ไส้พะโล้ทอด หลังจากที่ง่วนหลีหลังสวนปิดตัวไป ก็มีไส้พะโล้ที่นี่แหละที่อร่อยระดับเดียวกัน

ยังไม่เคยกินอะไรที่ร้านนี้แล้วรู้สึกว่าไม่อร่อยเลย

ที่จอดรถที่ใกล้ร้านที่สุดคือแถบสามย่านเก่า แต่ถ้าเอาแน่นอนก็บนอาคารจามจุรี 9 